Bláhnjúkur

Bláhnjúkur (på norsk Blåfjell) er et vulkansk fjell i den søndre delen av Island. Høyden er på rundt 940 m. Navnet kommer av den blå-svarte fargen på siden av fjellet, noe som er forårsaket av vulkansk aske og lavastrømmer.

Vulkanen ligger i Landmannalaugar, et naturområde i nærheten av Hekla. Rett ved siden av finner man også vulkanen Brennisteinsalda.

Det går en tursti opp til toppen av fjellet, og på dager med god sikt er det mulig å se fem forskjellige isbreer.

Se også 
 Islands geografi

Vulkaner på Island
Fjell på Island
Fjell under 1000 meter